Acku, yettwali d akken tameṭṭut ɛefsen-tt di twacult-is ur s-ttaǧǧan tagnitt i walu, ɣursen ilaq kan asen-d-sɛu arrac akken ad yidir yisem n twacult daɣen ilaq fell-as a ttexdem lceɣal n wexxam. Maca ma yella nruḥ ar tmuɣli n imusnawen izzayriyen ad tt-id-nef d tin yeččuren d tidett imi d wid yeɛacen di temetti s laɛwayed-is d wansayen-is fekan-d tamuɣli iṣeḥḥan ad d-nebder Boulifa is-yennan i Hanoteau: « Tameṭṭut taqbaylit ur telli ara d amdan i terra temetti di rrif. »6 Daɣen deg usentel-agi n tmuḥqranit n temeṭṭut yefka-aneɣ-d Bourdieu tamuɣli nniḍen yenna-d d akken: «Tameṭṭut teḥqer-itt temeṭṭut, d nettat is-yettɛebbin urfan d iɣeblan, d nettat itt-yettarran di rrif, ayagi yettban-d deg wassaɣen yellan ger temɣart d teslit3 Acnnay Yidir.